Valan kaava sekä seminarin että kansakoulun opettajille
Valan kaava sekä seminarin että kansakoulun opettajille.

Minä N. N. lupaan ja vannon Jumalan ja Hänen pyhän evangeliuminsa kautta, aina tahtovani ja pitäväni olla Hänen Keisarilliselle Majesteetillensa ALEKSANDER Toiselle, koko Venäjänmaan Keisarille ja Itsevaltiaalle, Puolanmaan tsaarille, Suomen Suuriruhtinaalle y. m., y. m., y. m., ja Hänen Keisarillisen Majesteetinsa Perintöruhtinaalle ja korkeasti rakastetulle Pojalle, Hänen Keisarilliselle Korkeudellensa, Gesarewitsille ja Suuriruhtinaalle Aleksander Aleksandrowitsille sekä Keisarilliselle Huoneelle kuuliainen ja uskollinen, niin että minä Hänen Keisarillisen Majesteetinsa ja maan etua ja parasta olen kaikella muotoa hakeva, edistävä ja puoltava.

Minun pitää myös hengellä ja verellä puolustaman Keisarillista valtaa sekä ajallansa ilmoittaman ja tietää antaman, jos havaitsen mitään hanketta sen muuttamiseksi tahi kumoomiseksi, niinkuin minä myös maassa voimassaan olevat lait tahdon ja olen velvollinen tottelemaan, seuraamaan ja täyttämään.

Ja kuin minä olen nimitetty ja määrätty olemaan . . . . . ., niin pitää minun sama virka kaikella ahkeruudella, uskollisuudella ja rehellisyydellä toimittaman, Hänen Keisarillisen Majesteetinsa käskyt ja säännöt täyttämän, ja ne velvollisuudet, jotka minulle siinä, lain, virkajohdon eli erinäisten armollisten sääntöin ja asetusten jälkeen kuuluvat, tahi vasta määrätä taidetaan, niinkuin myös esimiesteniki käskyt ja säännöt, kaikella ahkeruudella ja uskollisuudella kokeman täyttää ja tekemän joka miehelle oikein kaikessa, mitä minuun tulee, parhaan ymmärryksen ja tunnon jälkeen, katsomatta sukulaisuutta, ystävyyttä, omaa voittoa eli muita erinäisiä etuja ja tarkoituksia.

Minun pitää myös kaikella harrastuksella edistämän kaikkea, mitä näen olevan oppilaitokselle hyväksi, sekä ahkeroitseman pitää kelvollista ja vilpittömälle opettajalle soveliasta elämää, niin että siinä taidan olla muille hyväksi esimerkiksi.

Mitä lain ja asiain eri laadun jälkeen salassa on pidettävä, pitää minun vilpittömässä äänettömyydessä varjeleman, ja muutoin kaikki, mitä Hänen Keisarillisen Majesteetinsa ja valtakunnan vahingoksi tahi haitaksi tulla taitaa, uskollisesti poistaman, ja jos havaitsen jotakin sellaista hankkeissa olevan, se kohta asianomaisella paikalla ilmoittaman.

Tämän kaiken tahdon ja pitää minun, niinkuin rehellisen ja vakaan alamaisen ja virkamiehen, uskollisesti pitämän, niinkuin vastattava olla taitaa Jumalan ja ihmisten edessä, ilman mitään vilppiä ja ilkeää kavaluutta: Niin totta kuin minua Jumala auttakoon hengen ja sielun puolesta!

</div>

Lähde
 Keisarillisen Majesteetin Armollinen Asetus kansakoulutoimen järjestämisestä Suomen Suuriruhtinanmaassa, Suomen Suuriruhtinanmaan Asetus-Kokous 11.5.1866/12, s. 52–53.

Valat ja vakuutukset